OzLabs/hebrew-wiki-articles huggingface dataset:
סת' שוסטק

סת' שוסטק (באנגלית: Seth Shostak; נולד ב-20 ביולי 1943) הוא אסטרונום וסופר אמריקאי. משמש כאסטרונום הבכיר של מכון SETI .

==ביוגרפיה==
נולד למשפחה יהודית במחוז ארלינגטון שבווירג'יניה, ארצות הברית. בנם של ארתור וברטה (לבית גורטנבורג) שוסטק. אביו היה מהנדס חשמל.

שוסטק סיים תואר ראשון בפיזיקה מאוניברסיטת פרינסטון ודוקטורט באסטרופיזיקה מ. בתחילת דרכו המקצועית עסק בחקר תנועת הגלקסיות באמצעות טלסקופי רדיו בארצות הברית ובהולנד, במטרה להבין את גורל היקום. ב-1999 יצר סדרה בת 12 הרצאות וידאו בנושא "החיפוש אחר חיים אינטליגנטיים בחלל", עבור "The Teaching Company" .

מאז 2001 מכהן שוסטק כאסטרונום הבכיר במכון SETI, ארגון ללא כוונת רווח שמטרתו לחקור, להבין ולהסביר את מקורם, טבעם ושכיחותם של חיים ביקום.

שוסטק פעיל מאוד בהסברה הציבורית ובקירוב המדע אל הקהל הרחב. מאז 2002 הוא מנחה את התוכנית השבועית ברדיו של מכון SETI, בשם "Big Picture Science" , שבה הוא מראיין אורחים על מחקרים מדעיים עדכניים בתחומים שונים. כמו כן הוא מופיע לעיתים קרובות בסדרות טלוויזיה דוקומנטריות העוסקות באסטרונומיה, חיים מחוץ לכדור הארץ, ונושאים קשורים.

שוסטק פרסם 4 ספרים וכמעט 300 מאמרים פופולריים על אסטרונומיה, טכנולוגיה, קולנוע וטלוויזיה. ב-2004 זכה בפרס קלומפקה-רוברטס של האגודה האסטרונומית של האוקיינוס השקט על תרומתו המשמעותית להבנה וההערכה הציבורית של האסטרונומיה.

שוסטק השתתף כיועץ בסרט המדע הבדיוני "כשהעולם עמד מלכת" מ-2008. כמו כן שיחק תפקידים שונים בסרטים וסדרות טלוויזיה הקשורים לחיים מחוץ לכדור הארץ ולחיפוש אינטליגנציה חוצנית.

==קישורים חיצוניים==

* [https://www.seti.org/our-scientists/seth-shostak ביוגרפיה של סת' שוסטק], באתר מכון SETI

קטגוריה:אסטרונומים יהודים
קטגוריה:אסטרונומים אמריקאים
קטגוריה:בוגרי אוניברסיטת פרינסטון
קטגוריה:בוגרי המכון הטכנולוגי של קליפורניה
דייוויד טיגר

דייוויד טִיגֶר (באנגלית: David Teeger; נולד ב-11 בינואר 2005) הוא שחקן קריקט יהודי-דרום אפריקאי, המשחק בנבחרת דרום אפריקה בקריקט עד גיל 19 .<ref></ref>

== קריירה ==
ב-28 בספטמבר 2023 הופיע טיגר לראשונה במשחק קריקט מסוג List A , במדי הקבוצה סאות' אפריקה אמרג'ינג פליירז. היה זה משחקה מול נורת'רן קייפ במסגרת גביע ה-CSA לקריקט יום-אחד 2023 . במשחק, שבו הוצב בעמדה מספר שלוש, הוא הגיע להישג של מחצית המאה (half-century) נקודות עבור נבחרתו, כשצבר 51 נקודות ב-69 הגשות, כולל "שש" ו"ארבע".<ref></ref>

=== הדחתו מתפקיד הקפטן ===
באוקטובר 2023 זכה טיגר בפרס "הכוכב העולה" במסגרת טקס פרסי ההישג היהודי (Jewish Achiever) שעורך תאגיד הבנקאות הדרום אפריקאי Absa Group . בנאום קבלת הפרס, על רקע מלחמת חרבות ברזל, הוא ביקש להקדיש את זכייתו לישראל ולחייליה, ואמר "הכוכבים העולים האמיתיים הם החיילים הצעירים בישראל".<ref></ref> בעקבות כך, קבוצת האינטרס הדרום האפריקאית "ברית הסולידריות עם פלסטין" (Palestine Solidarity Alliance) הגישה תלונה נגדו. בתגובה, איגוד הקריקט הדרום אפריקאי הורה על עריכת בירור עצמאי כדי לקבוע האם טיגר הפר את קוד ההתנהגות של ה-CSA או של הזיכיון Central Gauteng Lions השייך לו.<ref></ref> במסגרת הבירור עלה כי טיגר לא הפר את קוד ההתנהגות.<ref></ref>

בדצמבר 2023, טיגר מונה לקפטן נבחרת דרום אפריקה בקריקט עד גיל 19 , על ידי איגוד הקריקט הדרום אפריקאי (CSA).<ref></ref> בינואר 2024, שבוע לפני תחילת אליפות העולם בקריקט עד גיל 19 , שאותה מארחת דרום אפריקה, הודיע איגוד הקריקט הדרום אפריקאי על הדחתו של טיגר מתפקידו כקפטן הנבחרת, ובמקביל הותיר אותו בהרכב הנבחרת לאליפות העולם.<ref></ref> בהצהרה שהוציא האיגוד, הוסבר כי "נודע לנו כי ניתן לצפות שיתקיימו הפגנות הנוגעות למלחמה בעזה באצטדיונים השונים בטורניר. כמו כן נאמר לנו כי סביר שהן תתמקדנה במחזיק בתפקיד קפטן נבחרת דרום אפריקה עד גיל 19, דייוויד טיגר, וכי ישנו סיכון שהן תסתיימנה בעימות או אף באלימות, לרבות בין קבוצות מפגינים יריבות. ל-CSA תפקיד עיקרי בהבטחת האינטרסים של כל המעורבים באליפות העולם ושלומם, והוא מחויב בהתאם לכבד את הייעוץ המקצועי מצד האחראים לבטיחותם של המשתתפים והצופים. בכל הנסיבות המקרה, ה-CSA החליט כי מוטב שדייוויד ישוחרר מתפקיד הקפטן בתקופת הטורניר. זוהי טובתם של כל השחקנים, של נבחרת דרום אפריקה עד גיל 19 ושל דייוויד עצמו".<ref></ref> הצעד גרר ביקורת חריפה מצד אישים יהודים בדרום אפריקה, שטענו כי היא נגועה באנטישמיות.<ref></ref>

== קישורים חיצוניים ==

* [https://www.espncricinfo.com/cricketers/david-teeger-1337358 פרופיל], באתר ESPNcricinfo

== הערות שוליים ==

קטגוריה:שחקני קריקט
קטגוריה:דרום אפריקאים שנולדו ב-2005
לאופולד הורוביץ

לאופולד הורוביץ (בגרמנית: Leopold Horovitz, בהונגרית: Lipót Horovitz; 2 בפברואר 1837 – 16 בנובמבר 1917) היה צייר דיוקנאות יהודי, יליד האימפריה האוסטרו-הונגרית.

==ביוגרפיה==
נולד בכפר רוזגוני שבהונגריה, החל משנת 1850 בהיותו בן 13, למד ציור באקדמיה לאמנויות היפות בווינה אצל קרל גייגר וקרל וורצינגר . ב-1857 סיים את לימודיו בהצטיינות.

לאחר תקופת פעילות בברלין, דרזדן ומינכן, התיישב הורוביץ בפריז ב-1860, ונשאר בה עד 1868. בבירה הצרפתית, צייר דיוקנאות, במיוחד של ילדים, בהשפעת רמברנדט ומאוחר יותר גם בהשפעת אנתוני ואן דייק.

ב-1868 עבר לוורשה. הוא ביקר לעיתים קרובות בבודפשט, וינה וברלין כדי לצייר לפי הזמנה דיוקנאות של נשים אצילות. בוורשה צייר גם סצנות מהחיים היהודיים בעיירות וכפרי פולין.

הכרה רבה קנה בזכות הדיוקנאות שצייר של גאורג ברנדס, מור יוקאי, הנסיכה לבית ספייהה והנסיך לבית זמויסקי. ב-1891 זכה במדליית זהב בתערוכה בברלין. משנת 1893 פעל בווינה, שם נפטר ב-1917.

בתו, סטפני הורוביץ, הייתה כימאית, כנראה נספתה בשואה.

==קישורים חיצוניים==

* קונסטנטין פון וורצבאך , "[https://de.wikisource.org/wiki/BLKÖ:Horowitz,_Leopold הורוביץ, לאופולד]", ערכו ב"Biographisches Lexikon des Kaiserthums Oesterreich" (לקסיקון ביוגרפי של האימפריה האוסטרית), כרך 9, וינה 1863, עמוד 307 (טקסט באתר ויקיטקסט בגרמנית)
* "[https://www.biographien.ac.at/oebl_2/426.pdf הורוביץ (הורוויץ), לאופולד]", הלקסיקון הביוגרפי האוסטרי 1815–1950 , וינה 1959, כרך 2, עמ' 426.
* 

קטגוריה:ציירים יהודים הונגרים
Friv

פריב (באנגלית: Friv) הוא אתר משחקי דפדפן שהוקם ב־2007.

== היסטוריה ==
פריב
החברה נוסדה בנובמבר 2006 (פריב בטא) אך אתר פריב החל לפעול ב־2007.<ref name=":0"></ref>

האתר הופיע במדד הצייטגייסט של גוגל בשנים 2010 ו־2011, כאשר ב־2011 הוא היה במקום הראשון.<ref></ref><ref></ref>

האתר הישן דרש תמיכה בנגן פלאש כדי לפעול. בסוף שנת 2020 הפסיקו כל הדפדפנים הנפוצים לתמוך בפלאש, ולכן האתר נסגר.<ref name=":0" /> עם זאת, קיימת גרסת בטא של האתר הישן.

כיום יש אתרים שמחקים את אתר פריב הישן. אתרים אלו משתמשים ב־Ruffle במקום בנגן פלאש.<ref name=":0" /><ref></ref>

בשנת 2020 נפתח האתר החדש, שלא דרש תמיכה בנגן פלאש. בנוסף, נעשו שינויים בעיצוב האתר ובמשחקים שבו.<ref name=":0" />

== קישורים חיצוניים ==
* 

== הערות שוליים ==

קטגוריה:אתרי אינטרנט
קטגוריה:אתרי אינטרנט שהושקו ב-2007
סרטים מהספרים

סרטים מהספרים היא סדרת קלטות וידאו ו-DVD שהופצה על ידי קלסיקלטת מספטמבר 1992. הסדרה הכילה סרטי ילדים המבוססים על ספרי ילדים.

בספטמבר 1992 יצאה קלטת הווידאו "מעשה בחמישה בלונים" המבוססת על שלושה סיפוריה של מרים רות ("מעשה בחמישה בלונים", "הבית של יעל" ו"תירס חם") ולאחר מכן באותו חודש ואותה שנה יצאה הקלטת "איתמר מטייל על קירות" המבוססת על סיפוריו של דויד גרוסמן מסדרת ספריו "סיפורי איתמר" ("איתמר מטייל על קירות", "איתמר וכובע הקסמים השחור" ו"איתמר צייד החלומות"). שתי הקלטות הופקו על ידי אולפני הבירה ירושלים ורחל ארגמן ים בע"מ (באותה תקופה עם השם "ים הפקות"), חברה של רחל שיין ארגמן. 

בשנת 1995 יצאה הקלטת "בוא אלי פרפר נחמד" המבוססת על שירי הילדים מאת פניה ברגשטיין (מתוך הספרים "בוא אלי פרפר נחמד" ו"נסע אל השדה", וגם הסיפור "ויהי ערב"), בהפקת רחל ארגמן ים בע"מ (רחל שיין ארגמן) והוצאת הקיבוץ המאוחד, ארגמן אף הלחינה עבור הקלטת את השיר "בובתי". לאחר מכן באותה שנה בערך יצאו הקלטות "אבא עושה בושות" ו"גומות החן של זוהר", גם קלטות אלו הופקו על ידי רחל שיין ארגמן. 

משנת 2000 עד 2002 יצאה סדרת קלטות הווידאו המכילות אוספים של סיפורי ילדים שהופצו בקלטות הווידאו של קלסיקלטת. בשנת 2002 יצאה קלטת הווידאו האחרונה הנושאת את שם הסדרה (הסדרה אף קיבלה בקלטת זו גם שיר פתיחה חדש שנכתב על ידי ציפי שחרור והולחן על ידי מירון מינסטר) ביחד עם הסיפורים "שמוליקיפוד" (הקלטת נשאה גם את שמה הראשי), "הצב של אורן" ו"הלו, הלו, אבא". עם זאת נוספו גם שירי הילדים "הקיפוד" (אחרי הסיפור "שמוליקיפוד"), "הטיול הקטן" (אחרי הסיפור "הצב של אורן") ו"אבא שלי".(אחרי הסיפור "הלו, הלו, אבא").

החל מינואר 2003 קלסיקלטת החלה להפיץ את קלטות הסדרה בתקליטורי DVD ואף גם במארזים של קלטות הסדרה, יחד עם גרסאות ה-DVD לקלטות הווידאו שלא הופיעו בסדרה זו (אליעזר והגזר, כספיון, הזחל הרעב, טרופותי, הפיל שרצה להיות הכי ועוד.).

קטגוריה:סדרות טלוויזיה ישראליות לילדים
לואיזה ג'ייקובסון

לואיזה ג'ייקובסון גאמר (באנגלית: Louisa Jacobson Gummer; נולדה ב-12 ביוני 1991) היא שחקנית ודוגמנית אמריקאית. היא ידועה בעיקר בזכות דמותה של מריאן ברוק בסדרה "העידן המוזהב" של HBO.

== ביוגרפיה ==
ג'ייקובסון נולדה בלוס אנג'לס, קליפורניה, ארצות הברית, ב-12 ביוני 1991,<ref></ref> אמה היא השחקנית מריל סטריפ ואביה הפסל דון גאמר.<ref></ref><ref></ref> היא אחותו הצעירה של המוזיקאי הנרי וולף והשחקניות מיימי גאמר וגרייס גאמר. היא למדה בבית הספר פולי פרפ וסיימה את לימודיה במכללת ואסר בשנת 2013 במגמת פסיכולוגיה. היא השתתפה באקדמיה הבריטית האמריקאית לדרמה בתוכנית הקיץ באוקספורד והיא בוגרת בית הספר לדרמה של ייל עם תואר שני במשחק.<ref></ref><ref></ref><ref></ref>

== קריירה ==
היא משתמשת בשם המשפחה ג'ייקובסון, שהוא שמה האמצעי, מכיוון שכבר יש שחקנית בשם לואיזה גאמר, וגילדת שחקני המסך (SAG) דורשת ש אף חבר לא ישתמש בשם זהה או דומה לזה של חבר אחר.<ref></ref>

על הבמה, ג'ייקובסון עשתה את הופעת הבכורה שלה כשחקנית מקצועית בתור מרי דלטון בהפקה של תיאטרון ייל ב-2017 במחזה "Native Son". ב-2018, בשנה שלאחר מכן היא שיחקה בהפקה של פסטיבל התיאטרון של וויליאמסטאון למחזה של קארסון מקאלרס "Member of the Wedding", לצד טאווי גווינסון ובבימוי גיי טיילור אפצ'רץ'. בשנת 2019, היא שיחקה בתפקיד ג'ולייט בהפקת "רומיאו ויוליה".<ref></ref>

בשנת 2022, היא עשתה את הופעת הבכורה שלה בטלוויזיה בסדרת הדרמה התקופתית של ג'וליאן פלוז, "העידן המוזהב". בסדרה היא משחקת בתפקיד מריאן, יתומה מפנסילבניה המגיעה חסרת כל לניו יורק לגור עם דודותיה. עוד משחקות לצדה קארי קון, כריסטין ברנסקי, סינת'יה ניקסון ודנה בנטון.<ref></ref> בשנת 2023 הייתה מועמדת יחד עם צוות השחקנים לפרס גילדת שחקני המסך על הופעה יוצאת דופן של אנסמבל בסדרת דרמה.

== פילמוגרפיה ==
=== טלוויזיה ===
{| class="wikitable"
!שנה
! סדרה
! תפקיד
! הערות
|-
| 2022 – היום
| העידן המוזהב
| מריאן ברוק
| ראשי; 17 פרקים
|}

=== תיאטרון ===
{| class="wikitable"
!שנה
! מחזה
! תפקיד
! מחזאי
! תיאטרון
|-
| 2017
| Native Son
| מרי
| ריצ'רד רייט
| תיאטרון רפרטוארי ייל
|-
| 2018
| חבר החתונה
| ג'ניס
| קרסון מקולרס
| פסטיבל התיאטרון של וויליאמסטאון
|-
| 2019
| רומאו ויוליה
| ג'ולייט
| וויליאם שייקספיר
| תיאטרון אולד גלוב, סן דייגו
|-
| 2022
| Trayf
| לאה
| לינדזי ג'ואל
| גפן פלייהאוס, לוס אנג'לס
|-
| 2023
| Lunch Bunch
| טאטל
| שרה איינספנייר
| תיאטרון קומה שנייה 122CC, איסט וילג'
|}

== פרסים ומועמדויות ==
{| class="wikitable"
!שנה
! ארגון
! קטגוריה
! עבודה
! תוצאה
! רפ.
|-
| align="center" | 2023
| פרס גילדת שחקני המסך
| אנסמבל מצטיין בסדרת דרמה
| העידן המוזהב
| 
| align="center" |<ref></ref>
|}

== קישורים חיצוניים ==

== הערות שוליים ==

קטגוריה:בוגרי מכללת ואסר
קטגוריה:בוגרות מכללת ואסר
קטגוריה:שחקניות תיאטרון אמריקאיות
קטגוריה:דוגמניות אמריקאיות
קטגוריה:דפים עם תרגומים שלא נסקרו
קטגוריה:לוס אנג'לס: אישים
קטגוריה:אמריקאים שנולדו ב-1991
כדורגלן השנה בבלגיה

כדורגלן המקצועי של השנה בבלגיה (בצרפתית: Footballeur pro de l'année) הוא פרס שנתי המחולק החל משנת 1984 על ידי התאחדות הכדורגל הבלגית המלכותית לכדורגלן המצטיין במהלך העונה. התואר יכול להיות מוענק לכל שחקן המשחק בליגת העל הבלגית ללא קשר לאזרחותו. הענקת התואר נקבעת לפי ספירת הקולות בהצבעה של שחקני הליגה הבלגית הבכירה ושחקנים בלגים שמשחקים בליגות הבכירות באירופה.

==זוכי הפרס==
{| class="wikitable"
|-
!שנה!!זוכה!!מועדון
|-
| 1984|| יאן קולמנס|| קלאב ברוז'
|-
| 1985|| יאן קולמנס|| קלאב ברוז'
|-
| 1986|| יאן קולמנס|| קלאב ברוז'
|-
| 1987|| חואן לוסאנו|| אנדרלכט
|-
| 1988|| מארק דחרייזה|| קלאב ברוז'
|-
| 1989|| מארק אמרס|| מכלן 
|-
|1990|| מארק דחרייזה|| אנדרלכט
|-
|1991|| אנזו שיפו|| אנדרלכט
|-
|1992|| פיליפ אלברט|| אנדרלכט
|-
|1993|| פאר זטרברג|| שרלרואה
|-
|1994|| לורנצו סטאלנס|| קלאב ברוז'
|-
|1995|| מארק דחרייזה|| אנדרלכט
|-
|1996|| לוק ניליס||אנדרלכט
|-
|1997|| פאר זטרברג|| אנדרלכט
|-
|1998|| פאר זטרברג|| אנדרלכט
|-
|1999|| סולימאן אולארה|| ראסינג גנק
|-
|2000|| מארק דחרייזה|| בירסחוט
|-
|2001|| ולטר באסג'ו|| אנדרלכט
|-
|2002|| וסלי סונק|| ראסינג גנק
|-
|2003|| טימי סימונס|| קלאב ברוז'
|-
|2004|| ארונה דינדאן|| אנדרלכט
|-
|2005|| וינסנט קומפני||אנדרלכט
|-
|2006|| מבארכ בוסופא|| גנט
|-
|2007|| מוחמד טצ'יטה||אנדרלכט
|-
|2008|| מילאן יובאנוביץ'|| סטנדרד לייז'
|-
|2009|| מבארכ בוסופא|| אנדרלכט
|-
|2010|| מבארכ בוסופא|| אנדרלכט
|-
|2011|| איוואן פרישיץ'||קלאב ברוז'
|-
|2012|| מתיאס סוארס||אנדרלכט
|-
|2013|| קרלוס באקה||קלאב ברוז'
|-
|2014|| תורגן אזאר|| זולטה ורכם
|-
|2015|| ויקטור ואסקס|| קלאב ברוז'
|-
|2016|| סופיאן האני||מכלן 
|-
|2017|| יורי טילמנס||אנדרלכט
|-
|2018|| הנס פנאקן||קלאב ברוז'
|-
|2019|| הנס פנאקן||קלאב ברוז'
|-
|2020||לא הוענק
|-
|2021|| פול אונואצ'ו||ראסינג גנק
|-
|2022|| דניז אונדב|| רויאל אוניון סן-ז'ילואז
|-
|2023|| מייק טרזור|| ראסינג גנק
|}

==ראו גם==
* נעל הזהב הבלגית
==קישורים חיצוניים==
* [https://sporza.be/nl/2022/05/23/deniz-undav-is-profvoetballer-tessa-wullaert-profvoetbalster-van-het-jaar~1653298622697/ כדורגלן השנה (הולנדית)]
קטגוריה:בלגיה: כדורגל
בלגיה
דוד בר

הרב דוד בֶּר (בכתיב יידי: בער או בעער; ה'תר"ל, 1870–1942) היה רב פולני שכיהן כרבה של אוזורקוב, סגן נשיא אגודת הרבנים בפולין וחבר מועצת גדולי התורה של אגודת ישראל. נספה בגטו ורשה.

==ביוגרפיה==
נולד בטרנוב שבגליציה. אביו יששכר דב היה עשיר ולמדן, בנו של רבי יוסף ששימש כדיין ומורה צדק בטרנוב. למד תורה מפי סבו ובבית המדרש בטרנוב, וגילה כישרון רב. כשהגיע זמנו להתגייס לצבא האוסטרו-הונגרי, החליט להימלט מתחומי האימפריה כדי להתחמק מחובת הגיוס. בחסות חשכת הלילה הוא חצה את הגבול לפולין שהייתה אז חלק מהאימפריה הרוסית. הוא הגיע לעיר דוברה, שם כיהן דודו הרב צבי מאיר בר כרב המקום, ועזר לדודו בעריכת ספרו "אמרי הצבי" והבאתו לדפוס. לאחר נישואיו לימד תורה בנשלסק, ובסביבות 1895 או 1898 התקבל כרב בקהילת גראבוב. באותה תקופה החל לנסוע אל האדמו"ר מגור. קרוב לעשרים שנה כיהן כרב בגראבוב, וב-1913 נבחר לכהן כרבה של אוזורקוב הסמוכה ללודז', שם גם ניהל ישיבה לבחורים צעירים מהעיר ומסביבתה.

שמו החל להתפרסם מחוץ לגבולות קהילתו, ולא פעם שימש כבורר בסכסוכים בין יהודים מאוזורקוב ומחוצה לה. לאחר הקמת אגודת ישראל הצטרף לפעילויותיה, ובשנות ה-30 היה חבר מועצת גדולי התורה. כמו כן, נבחר לסגן נשיא אגודת הרבנים בפולין. במסגרת זו, חתם על מכתב של האגודה הקורא לנדות את הרב מאיר הלר מירושלים על שפגע בכבודו של הרבי מגור אברהם מרדכי אלתר.

לאחר פרוץ מלחמת העולם השנייה וכיבוש פולין בידי גרמניה הנאצית, נמלטו רבים מתושבי אוזורקוב. הרב בר עבר לגטו ורשה, שם חי שנים מספר אצל מחותנו הרב מנחם זמבה. ב-1942 נספה בגטו.

==משפחתו ותלמידיו==
היה נשוי לבתו של הגביר זאב וולף רינגווירץ מנשלסק. לאחר פטירתה נשא את בתו של רבי יעקב משה תאומים אב"ד נובידבור (נינו של רבי יצחק מאיר אלתר). לפי עדות המצויה ביד ושם, רעייתו הייתה ראצה לבית טימוב, ולהם נולדו שישה ילדים. בספרו "הקברניט הנאמן" אודות ר' ראובן אהרונוביץ' (פרק ב' עמוד 9) אברהם טננבוים כותב ששם משפחתה הייתה טיבען. 

כל בניו נספו בשואה.
בנו הרב ישכר דב משה היה רבה של זדונסקה וולה. בנו שמואל אריה היה נשוי לבתו של הרב מנחם זמבה.

מתלמידיו בגראבוב היה הרב אליהו לסקובסקי, רב בטולישקוב, גלובנו וורטה.
מתלמידיו באוזרקוב היה ראובן אהרונוביץ, יליד העיר, לימים ראש העירייה השלישי של בני ברק.

==כתביו==
שרידים מכתביו שרדו את השואה וראו אור בקבצים שונים.

בשנת ה'תשנ"ח יצא לאור בבני ברק הספר זכר דוד ובו נדפסו חידושיו על סוגיות הש"ס ותשובות בהלכה (מכתב יד ומספרי חכמי דורו).
==לקריאה נוספת==
* יהודה אריה לייב לוין הגאון רבי דוד בר הי"ד, בתוך: "מגילת פולין: ספר אוזרקוב", ירושלים-תל אביב תשכ"ז, עמ' 35 - 42. הודפס גם אצל יצחק לוין (עורך), אלה אזכרה: אוסף תולדות קדושי ת"ש-תש"ה, חלק ג, ניו יורק תשי"ט, עמ' 193 - 199.
* דוד אברהם מנדלבוים (עורך), תולדות הגאון רבי דוד בער זצ"ל-הי"ד, בתוך: "זכר דוד", בני ברק תשנ"ח, עמ' יא-כח.

==קישורים חיצוניים==
*
[https://collections.yadvashem.org/he/names/604630 דף עד] באתר יד ושם

==הערות שוליים==

קטגוריה:רבנים פולנים
קטגוריה:מחברי ספרות תורנית
קטגוריה:חברי מועצת גדולי התורה של אגודת ישראל
קטגוריה:רבני גור
קטגוריה:רבנים שנספו בשואה
קטגוריה:נספים בגטו ורשה
קטגוריה:נאשיילסק: רבנים
קטגוריה:ילידי 1870
קטגוריה:פולנים שנפטרו ב-1942
עבדאללה בן חסן א-נועיימי

עבדאללה בן חסן א-נועיימי (בערבית: عبد الله بن حسن النعيمي) הוא איש צבא בדרגת לוטננט גנרל המכהן כשר ההגנה של בחריין מאז דצמבר 2018.<ref></ref><ref></ref>

==ביוגרפיה==
א-נועיימי הצטרף לכוח ההגנה של בחריין בשנת 1972 והחל ללמוד באקדמיה הצבאית הכווייתית (الكلية العسكرية الكويتية), אותה סיים ב-1974. במרץ 2010 מונה לתפקיד המפקח הכללי וכיהן בו עד דצמבר 2018.

ב-4 בדצמבר 2018, לאחר , מינה אותו מלך בחריין חמד בן עיסא אאל ח'ליפה לשר ההגנה בממשל, ואת ראש הממשלה הוותיק ח'ליפה בן סלמאן אאל ח'ליפה מינה מחדש לראש הממשלה.<ref></ref>

א-נועיימי הוא בעל תואר שני במדעי הצבא מלימודיו בפקיסטן, והוא בוגר קורסים צבאיים רבים במדינות ערביות ואחרות, ובהן ירדן, פקיסטן, בריטניה וארצות הברית.

== אותות כבוד ==
* מדליית הוקרה לשירות הצבאי, ברמה הגבוהה – 1978.
* מדליית "החובה הצבאית" – 1987.
* מדליית שחרור כווית, מחלקה ג' – 1991.
* מסדר בחריין, מחלקה ב', בשנת 1997.
* מדליית דיאלוג, מחלקה א' בשנת 2001.
* מדליית מיומנות צבאית, ברמה הגבוהה – 2007.
* מדליית בחריין, ברמה הגבוהה – 2011.
* מדליית אבירות – 2011.<ref></ref>

== הערות שוליים ==

קטגוריה:שרי הגנה
קטגוריה:בחריין
קבוצת הייחוד והג'יהאד במצרים

קבוצת הייחוד והג'יהאד במצרים (בתעתיק: אלתוחיד ואלג'האד פי ארצ' אלכנאנה) הוא ארגון סלפי-ג'יהאדיסטי שפעל בחצי האי סיני. שם הארגון לקוח מהארגון קבוצת הייחוד והאמונה שהקים אבו מוסעב א-זרקאווי, הגלגלול הראשון של המדינה האסלאמית. הארגון היה מזוהה עם אל-קאעדה.

== היסטוריה ==
אלתוחיד ואלג'האד בסיני הוקם ב-2000 על ידי רופא שיניים בדואי מאל-עריש בשם חאלד מסעד סלם, בן השבט הבדואי סווארכה. בארגון הורכב מבדואים, לצד פלסטינים, מצרים ואף סודנים.

הארגון הבשיל מבחינה מבצעית ב-2003, והנהגתו סברה מתחילה לשלוח לוחמים לעיראק להלחם נגד הכוחות האמריקאים שהוצבו בה לאחר מלחמת עיראק, אולם בשל הסיכונים הכרוכים החליטו לפגוע במטרות קרובות יותר - תיירים זרים בסיני.

הארגון ביצע שורת פיגועי התאבדות נגד יעדים תיירותיים בסיני בשנים 2004 עד 2006.

הארגון היה מעורב במתקפת הטרור בסיני באוקטובר 2004, בו נרצחו 34 איש ובפיגוע בשארם א-שייח' ביולי 2005 בו נהרגו 88 בני אדם.

ב-24 באפריל 2006 ביצע הארגון פיגועים בדהב שבסיני , בו נהרגו 23 בני אדם ונפצעו שמונים.

בעקבות פיגועיו של הארגון פעלו השלטונות המצריים לדכאו, וב-2006 נהרג סלם בהיתקלות עם כוחות מצריים. הצליחו לחסל את הארגון ומרבית חבריו נהרגו או נלכדו, נשפטו והוחזקו בבתי סוהר במצרים.

ב-2006 פרסם משרד הפנים המצרי כי פעילי הארגון התאמנו ברצועת עזה, על ידי ארגון ששמו לא נמסר. הונח כי הכוונה לוועדות ההתנגדות העממית.

== הערות שוליים ==

קטגוריה:ארגוני טרור סוניים
קטגוריה:סיני
לני יורו

לני אוליבייה יורו (בצרפתית: Leny Olivier Yoro; נולד ב-13 בנובמבר 2005 בסן-מוריס שבצרפת) הוא כדורגלן צרפתי המשחק בעמדת הבלם בקבוצת מנצ'סטר יונייטד.

== קריירת מועדונים ==
יורו גדל במחלקות הנוער של אלפורוויל, וילנב ד'אסק וליל. בשנת 2022 החל לשחק בקבוצת המילואים של ליל. ב-14 במאי 2022 ערך את הופעת הבכורה שלו בקבוצה הראשונה של המועדון, בניצחון 3-1 על ניס במסגרת המחזור ה-37 בליגת העל הצרפתית לעונת 2021/2022. עונה לאחר מכן נכלל בסגל הקבוצה הבוגרת, שותף ב-13 משחקים, שמונה מהם כשחקן הרכב. בעונתו המלאה השנייה כבר היה לחלק מההרכב הפותח ב-30 מתוך 32 המשחקים בהם שותף. את שער הבכורה בקבוצה כבש במשחק הניצחון 2–1 על רייקה במסגרת הסיבוב הראשון של הקונפרנס ליג. חודש לאחר מכן כבש את שערו הראשון בליגה בתיקו 2–2 נגד ראן.

ב-18 ביולי 2024 חתם על חוזה ל-5 שנים במנצ'סטר יונייטד מהפרמייר ליג ששילמה עבורו לליל 62 מיליון אירו.

== קישורים חיצוניים ==

==הערות שליים==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני ליל
קטגוריה:כדורגלני מנצ'סטר יונייטד
קטגוריה:צרפתים ממוצא איבוארי
קטגוריה:צרפתים שנולדו ב-2005
קווין מנטייה

קווין אנדרס מנטייה קמרגו (בספרדית: Kevin Andrés Mantilla Camargo; נולד ב-22 במאי 2003 בבוגוטה שבקולומביה) הוא כדורגלן קולומביאני המשחק בעמדת הבלם בקבוצת טאז'רס מליגת העל הארגנטינאית.

== קריירת מועדונים ==
מנטייה גדל במחלקת הנוער של אינדפנדיינטה סנטה פה. הוא ערך 31 הופעות ליגה במדי הקבוצה הבוגרת של המועדון במסגרת ליגת העל הקולומביאנית.

ב-27 ביולי 2023 חתם מנטייה על חוזה לארבע שנים בטאז'רס מליגת העל הארגנטינאית.

== קריירה בינלאומית ==
מנטייה נכלל בסגל נבחרת קולומביה עד גיל 20 לטורניר גביע העולם עד גיל 20 בשנת 2023, וערך חמש הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:כדורגלני אינדפנדיינטה סנטה פה
קטגוריה:כדורגלני טאז'רס (קורדובה)
קטגוריה:קולומביאנים שנולדו ב-2003
SpaceX Crew-5

SpaceX Crew-5 היא המשימה המבצעית השנייה של החללית קרו דרגון אנדורנס מתוצרת SpaceX כחלק מהתוכנית המאוישת המסחרית של נאס"א. המשימה שוגרה ב-5 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי.

צוות החללית הצטרף למשלחת מס' 68 לתחנת החלל הבין-לאומית בפיקוד סמנתה כריסטופורטי.

==צוות==
{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקדת החללית
| align="center"| ניקול אונאפו מאן, נאס"א טיסת חלל ראשונה
|-
! valign="center"| טייס
| align="center"| ג'וש קסאדה, נאס"א טיסת חלל ראשונה
|-
! valign="center"| מומחה משימה 1
| align="center"| קואיצ'י וקאטה, הסוכנות היפנית לחקר החלל טיסת חלל חמישית
|-
! valign="center"| מומחה משימה 2
| align="center"| אנה קיקינה, רוסקוסמוס טיסת חלל ראשונה
|}

===צוות גיבוי===
* אנדריי פדייב 

אנה קיקינה נכללה בצוות בעקבות חתימה הסכם נאס"א/רוסקוסמוס על שליחה הדדית של אנשיהם לחלל.

==משימה==
המועד המקורי היה 3 באוקטובר שנדחה עקב תנאי מזג אוויר. ב-5 באוקטובר 2022, חללית קרו דרגון אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1077.1) נחת בחזרה על פלטפורמה צפה באוקיינוס האטלנטי. כ-29 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 68 לתחנת החלל הבין-לאומית בפיקוד סמנתה כריסטופורטי ובהמשך של סרגיי פרוקופיב ולאחר סיום פעילותה היו חלק של משלחת מס' 69 בפיקוד סרגיי פרוקופיב.

לאחר השלמת התוכנית החלו הכנות לניתוק החללית מתחנת החלל. 

עקב תנאיי מזג אוויר באזור הנחיתה חזרה של חללית נדחתה למספר ימים. ב-12 במרץ 2023, בתום כחצי שנה, חללית קרו דרגון אנדורנס חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.

==קישורים חיצוניים==

* [https://www.nasa.gov/specials/ccp-press-kit/main.html התוכנית המאוישת המסחרית], באתר הרשמי של נאס"א
* [https://www3.nasa.gov/sites/default/files/atoms/files/crew_5_mission_overview.pdf המשימה באתר נאס"א]
* [http://www.spacefacts.de/mission/english/crew-5.htm תיאור המשימה]

==הערות שוליים==

קטגוריה:דרגון 2
קטגוריה:התוכנית המאוישת המסחרית
קטגוריה:2022 בארצות הברית
קטגוריה:2023 בארצות הברית
צ'ן דון

צ'ן דון (בסינית: 陳冬, בפין יין: Chén Dōng; נולד ב-12 בדצמבר 1978) הוא טייס קרב בחיל האוויר הסיני והטייקונאוט בתוכנית החלל הסינית ששוגר לחלל במספר משימות.

==ביוגרפיה==
צ'ן דון נולדה בלוו-יאנג, חנאן בשנת 1978 למשפחת פועלים. 

הוא בעל תואר שני בהנדסה מאוניברסיטת שיאן ג'יאוטונג.

בשנת 1997 צ'ן דון הצטרף לחיל האוויר של צבא השחרור העממי וסיים קורס טיס. הוא היה טייס קרב במטוס תוצרת סין שהיה גרסה סינית למטוס "מיג-17".

צ'ן דון עבר קורס הכנה לטיסות לחלל לאחר שנבחר לצוות בשנת 2009.

בשנת 2016 דון טס לחלל בחללית שנג'ואו 11 כטייס (ג'ינג האיפנג היה מפקד. החללית שהתחברה לתחנת החלל טיינגונג 2. הם שהו בתחנת החלל 33 ימים וחזרו לכדור הארץ בהצלחה.

בשנת 2022 דון טס לחלל בחללית שנג'ואו 14 כמפקד צוות. החללית התחברה לתחנת החלל טיינגונג 2 לשהות ממושכת של 6 חודשים. במהלך שהות בחלל דון ביצע 3 פעמים פעילות חוץ רכבית (אורך הפעילות לא דווח). הצוות חזר לכדור הארץ בדצמבר 2022.

בעקבות פעילות בתחום החלל הוא קודם לדרגת "קולונל בכיר".

==קישורים חיצוניים==

* 
* [http://www.chinadaily.com.cn/china/2016-10/17/content_27083029.htm ביוגפריה]
* [http://www.spacefacts.de/bios/international/english/chen_dong.htm נתונים אישיים]

קטגוריה:תוכנית שנג'ואו
קטגוריה:טייקונאוטים סינים
קטגוריה:טייסים צבאיים סינים
קטגוריה:סינים שנולדו ב-1978
אלכסנדר דאף (אדמירל)

אדמירל סר אלכסנדר לודוביק דאף GCB, GBE, KCVO (באנגלית: Sir Alexander Ludovic Duff; 20 בפברואר 1862 – 22 בנובמבר 1933) היה קצין בצי המלכותי ששירת כמפקד העליון, תחנת סין.

== ביוגרפיה ==
הצי המלכותי במים הביתיים, 1914–1918 Q19398
אדמירל דאף ב-Weihaiwei ב-1920
דאף נולד ב-20 בפברואר 1862 באברדינשייר והצטרף לצי המלכותי כפרח קצונה בשנת 1875. הוא הועלה לדרגת קומנדר ב-1897, ושימש כמפקד המשחתת אה"מ באט במימי הבית מינואר 1898 עד ינואר 1900. במרץ אותה שנה הוא הוצב באה"מ אקסלנט לקורס קצינים בכירים בבית הספר לתותחנים ששכן שם. הוא הועלה לדרגת קפטן ב-31 בדצמבר 1902, ולדרגת אדמירל משנה ב-1913. בשנת 1905 הוא מונה לעוזר ימי של המפקח על הצי. בשנת 1909, הוא קיבל את הפיקוד על אה"מ טמרייר. הוא היה מנהל אגף הגיוס באדמירליות משנת 1912 ועד תחילת המלחמה. הוא שירת במלחמת העולם הראשונה כאדמירל משנה (סגן מפקד) של שייטת אוניות המערכה הרביעית מ-1914 עד 1916, והשתתף בקרב יוטלנד ב-1916, שם הניף את דגלו על אה"מ סופרב. הוא הועבר לשייטת אוניות המערכה הרביעית אחרי יוטלנד.

לאחר מכן הפך למנהל החטיבה החדשה נגד צוללות בסוף 1916. כמו לורד הים הראשון, אדמירל ג'ליקו, דאף התנגד בתחילה לשימוש בשיירות. עם זאת, מאמציו הפחיתו מאוד את ההרס שנגרם על ידי "האיום התת-מימי". <ref>[http://nla.gov.au/nla.news-article17026717?searchTerm=Alexander+Duff Obituary: Admiral Sir Alexander Duff] The Sydney Morning Herald, 24 November 1933</ref> ב-1917 הוא הפך לעוזר ראש המטה הימי ולאחר מכן, מ-1919, שימש כמפקד העליון, תחנת סין. הוא פרש ב-1925 ומת בלונדון ב-22 בנובמבר 1933.

== משפחתו ==
ב-1886 הוא התחתן עם בת דודתו הראשונה ג'נט דאגלס דאף; היו להם שתי בנות. ב-1924 התחתן עם אליס מרג'ורי היל-וויטסון, אך לא היו להם ילדים.

==קישורים חיצוניים==
* 

== הערות שוליים ==

קטגוריה:מעוטרי מדליית השירות המצוין של הצי
קטגוריה:מפקדים בלגיון הכבוד
קטגוריה:אבירי הצלב הגדול של מסדר האימפריה הבריטית
קטגוריה:מסדר האמבט: אבירים וגבירות הצלב הגדול
קטגוריה:אדמירלים בריטים במלחמת העולם הראשונה
קטגוריה:בריטים שנולדו ב-1862
קטגוריה:בריטים שנפטרו ב-1933
הילד והחיה

הילד והחיה (ביפנית: バケモノの子) הוא סרט פנטזיה-אקשן-הרפתקאות יפני משנת 2015 בסגנון אנימה, שנכתב ובוים על ידי מאמורו הוסודה.

הקרנת הבכורה של הסרט התקיימה ב-11 ביולי 2015 ביפן.<ref></ref>

בשנת 2016 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה.<ref></ref>

== תקציר העלילה ==
עלילת הסרט מתמקדת בילד רן בן התשע. בתחילת הסרט אימו של רן מתה במפתיע בתאונת דרכים. על אף שרן מאומץ על ידי בני משפחה הוא בורח מהבית ובעקבות כך גר ברחובות ההומים של רובע שיבויה בטוקיו. רן נתקל במקרה בעולם מקביל מסתורי בו חיים יצורים אנתרופומורפיים ושם הוא פוגש בדוב הלוחם האנתרומורפי קומטאצו אשר מחליט לקחת את רן תחת חסותו כשולייתו ולאמן אותו באמנויות לחימה.

== מדבבים ==
{| class="wikitable"
! rowspan="2" | דמות
! colspan="2" | מדבבים
|-
! בגרסה היפנית
! בגרסה האנגלית
|-
| קומאטצו
| קוג'י יאקושו
| ג'ון סוואזי
|-
| רן / קאיוטה
| שוטה סומטאניאאוי מיאזאקי (בצעירותו)
| אריק וייללוסי כריסטיאן (בצעירותו)
|-
| קאדה
| סוזו הירוס
| ברין אפריל
|-
| טטרה
| יו אויזומי
| איאן סינקלייר
|-
| היאקושובו
| לילי פרנקי
| אלכס אורגן
|-
| סושי
| מסאהיקו צוגאווה
| סטיב פאוול
|-
| איוזן
| קזוהירו יאמאג'י
| שון הניגן
|-
| איצ'ירוהיקו
| מאמורו מיאנוהארו קורוקי (בצעירותו)
| אוסטין טינדלמורגן ברי (בצעירותו)
|-
| ג'ירומארו
| קאפיי יאמאגוצ'ימומוקה אונו (בצעירותה)
| ג'וש גרלבריטני קרבובסקי (בצעירותה)
|-
| צ'יקו
| סומייר מורוהושי
| מוניקה ריאל
|-
| אביו של קאיוטה
| קישי נגאטסוקה
| צ'אק הובר
|-
| אמו של קאיוטה
| קומיקו אסו
| ג'סיקה קוואנה
|}

== פרסים ==
הסרט היה מועמד בקטגוריית הסרט העצמאי הטוב ביותר בטקס פרסי האנני ה-43.<ref></ref>

הסרט בפרס האקדמיה היפנית לקולנוע בקטגוריית סרט האנימציה הטוב ביותר של שנת 2016.<ref></ref>

== קישורים חיצוניים ==

* (ביפנית)

* 

==הערות שוליים==

קטגוריה:סרטים על דובים
קטגוריה:טוקיו בקולנוע
קטגוריה:סרטי מאמורו הוסודה
קטגוריה:סרטי 2015
קטגוריה:סרטי אנימה מ-2015
קטגוריה:סרטי אנימה
מהדי אל-משאת

מהדי אל-משאת (בערבית: مهدي المشاط, נולד ב-1986<ref></ref>) הוא פוליטיקאי ומנהיג צבאי תימני מהתנועה החות'ית.

==ביוגרפיה==
מהדי אל-משאת בא מהכפר המרוחק אולד נואר במחוז חידאן, שבסעדה, אזור שממנו מגיעים בדלנים רבים מצפון תימן. מנעוריו הכיר את אחד ממנהיגי מרד החות'ים, עבד אל-מלכ אל-חות'י, גם הוא דמות מפתח בהתקוממות אלימה של זיידים מאז 2004. מ-2014 ואילך, ניהל את משרד אל-חות'יס, דוברו ונציגו בשיחות השלום עם האו"ם, בין היתר.<ref></ref><ref></ref><ref name="auto"></ref>

בנובמבר 2013 השתתף בהתקפה על העיירה דמג' שבסעדה. ממאי 2016 היה חבר במועצה הפוליטית העליונה ונחשב לנציג הפלג הניצי. הוא השתתף בשיחות עם השלטונות הסיניים בספטמבר 2016.<ref></ref>

ב-19 באפריל 2018 הפך ליו"ר המועצה המדינית העליונה, לאחר רצח סאלח עלי אל-סמאד.<ref name="auto" /> הוא נחשב לראש הרשויות הפוליטיות הבדלניות של צפון תימן, בעוד אל-חות'י עומד בראש התנועה.<ref></ref>

ביולי 2021 האריכה המועצה הפוליטית העליונה את כהונתו בשלוש קדנציות נוספות.<ref></ref>

באפריל 2023 הבטיח להקים ועדה שתחקור את הדריסה בצנעא.<ref></ref> באפריל נפגש גם עם משלחת ערב הסעודית.<ref></ref>

==קישורים חיצוניים==

== הערות שוליים ==

קטגוריה:נשיאי תימן
קטגוריה:תימנים שנולדו ב-1986
קטגוריה:חות'ים: אישים
אוצר הוד מלכותו

אוצר הוד מלכותו (באנגלית: HM Treasury) הוא משרד האוצר של ממשלת בריטניה האחראי על ניהול ההוצאות הציבוריות, תקציב המדינה, וקביעת המדיניות הכלכלית של בריטניה.

תפקיד שר האוצר בבריטניה נחשב לאחד מארבעת התפקידים הבכירים המכונים המשרות הרמות בשירות המדינה (באנגלית: Great Offices of State), וכיום נושא משרה זה נחשב שני לראש ממשלת בריטניה בחשיבותו הפוליטית. משרה זו היא השלישית מבין המשרות העתיקות ביותר בהיסטוריה של אנגליה, ומקורה בתפקיד השר האחראי על הכנסות בית המלוכה בימי הביניים.

שר האוצר הנוכחי הוא ג'רמי האנט.

== תפקידים ==
תפקידי אוצר הוד מלכותו:
* ניהול ההוצאות הציבוריות – ניהול הוצאות משרדי הממשלה, השכר והפנסיה במגזר הציבורי, ניהולם השוטף של נכסי המדינה, של הוצאותיה ושל חובה, מדיניות רווחה, והשקעות הון.
* ניהול מדיניות השירותים הפיננסיים – לרבות רגולציה של בנקאות ושירותים פיננסיים, יציבות פיננסית והבטחת התחרותיות.
* פיקוח על מערכת המס – כולל מס ישיר, עקיף, עסקי, רכוש, מס אישי ומס החברות.
* קידום תשתיות והשקעות פיננסיות – סיפוק תשתיות למגזר הציבורי והקלת השקעות במגזר הפרטי בתשתיות בבריטניה.

== סוכנויות בת ==
לאוצר הוד מלכותו מספר סוכנויות בת הכפופות לו ותומכות בתפקודו ומוציאות לפועל את מדיניותו:
* מחלקת האקטואריה הממשלתי – אמונה על ניתוח סיכונים פיננסיים, והכנת מודלים וייעוץ לתמיכה במגזר הציבורי בבריטניה.
* בנק NSַ&I – בנק חיסכון בבעלות ממשלתית בבריטניה, המציע איגרות חוב ומגוון אפשרויות של חסכונות והשקעות אחרים.
* הסוכנות הממשלתית לביקורת פנימית – אחראית לספק ייעוץ אובייקטיבי לממשלה להשגת תוצאות ומטרות טובות יותר עבור הוצאות הכסף הציבורי.
* הוועדה הלאומית לתשתיות – מספקת לממשלה ייעוץ מומחים לגבי פרויקטים של תשתיות לאומיות אסטרטגיות ארוכות טווח.
* משרד ניהול החוב של בריטניה – מנהלת את מדיניות ניהול החוב הממשלתית לצמצום עלויות המימון הממשלתי בטווח הארוך.
* המשרד לאחריות תקציבית – אחראי לספק ניתוח עצמאי של הכספים הציבוריים, חיזוי כלכלי ופיסקאלי, הערכת ביצועים מול יעדים, הערכת סיכונים פיסקאליים ובחינת תעריפי מס ומדיניות רווחה.
* בנק התשתיות – מספק 22 מיליארד ליש"ט שנתיים למימון שותפויות עם המגזר הפרטי והממשל המקומי כדי לממן תעשייה ירוקה ולהניע צמיחה ברחבי המדינה.
* הוועדה המייעצת של המטבעה המלכותית – בודקת עיצובים חדשים של מטבעות, מדליות, חותמות ועיטורים ולאחר מכן ממליצה על עיצובים מועדפים לממשלה.
* הרשות להתנהלות פיננסית – מסדירה את תעשיית השירותים הפיננסיים בבריטניה. תפקידה כולל הגנה על הצרכנים, שמירה על יציבות התעשייה וקידום תחרות בין נותני שירותים פיננסיים.
* הרשות לפרויקטים של תשתיות לאומיות – מקדמת, ומוציאה לפועל פרויקטים של תשתיות ברחבי בריטניה כוללים בין היתר: סלילת מסילות רכבת, בניית בתי ספר, בתי חולים ודיור, להגנה, IT ותוכניות טרנספורמציה גדולות.
* רגולטור מערכות התשלום הלאומי – אחראי להבטיח את הסדרת פעילותם של מערכות התשלום הפיננסיות ותפקודם במדינה.
* המטבעה המלכותית – המטבעה הלאומית של הממלכה המאוחדת אחראית על ייצור המטבעות, השטרות והמדליות של המדינה.
* הממונה על הנכסים – אחראית לעמוד בהתחייבויות החוזיות וניהול יתר ההתחייבויות של הממשלה.

== קישורים חיצוניים ==
* 

== הערות שוליים ==

קטגוריה:משרדי אוצר
קטגוריה:משרדי ממשלת בריטניה
נמל התעופה הבינלאומי של אזור מורסיה

נמל התעופה הבינלאומי של אזור מורסיה (בספרדית: Aeropuerto Internacional Región de Murcia), הנקרא באופן לא רשמי מורסיה-קורברה, הוא נמל תעופה בינלאומי בדרום-מזרח ספרד. הנמל נפתח בינואר 2019 והחליף את נמל התעופה מורסיה-סן חאבייר. הוא ממוקם בין הכפרים קורברה, לוס מרטינז דל פוארטו ווויאדוליסס במחוז מורסיה.

== היסטוריה ==
התיירות לאזור מורסיה גדלה במידה ניכרת במשך כמה עשורים, והפכה לחלופה זולה יותר לאזורי נופש מבוססים כגון קוסטה דל סול. הרחבת נמל התעופה המשרת את האזור, נמל התעופה מורסיה-סן חאבייר, הייתה לא-מעשית בשל תפקידו העיקרי כנמל תעופה צבאי ובית הספר להכשרת קצינים של חיל האוויר הספרדי.

עבודות הבנייה החלו ביולי 2008, ופתיחת שדה התעופה תוכננה ל-2010. ב-2009 הבנייה נעצרה בעקבות בעיות תקציביות של חברת הבנייה. מאחר שהבנקים לא היו מוכנים להלוות כספים לחברת הבנייה, הממשלה האזורית התערבה והבטיחה אשראי של כ-200 מיליון יורו. בניית נמל התעופה הושלמה ב-2012, אך הנמל נפתח רק ב-2019 בעקבות אי-הסכמות על חוזה ההפעלה של הנמל.<ref></ref> <ref></ref> <ref></ref> <ref></ref> <ref>[https://murciatoday.com/corvera-airport-murcia_341-tread.html murciatoday.com]</ref>

נמל התעופה נחנך רשמית ב-15 בינואר 2019 על ידי מלך ספרד כנמל התעופה הבינלאומי של אזור מורסיה – חואן דה לה סיירבה, על שם חלוץ האווירונאוטיקה הספרדי שהמציא את האוטוג'ירו. הטיסה הראשונה שנחתה בנמל הייתה טיסת FR1824 של ריינאייר מנמל התעופה איסט מידלנדס.<ref name=":0"></ref>

== מתקנים ==
בנמל התעופה קיים טרמינל יחיד ומסלול טיסה בודד באורך 3,000 מטרים ורוחב 45 מטרים. קיבולת התנועה הנוכחית של הנמל היא 3 מיליון נוסעים ו-23,000 תנועות בשנה, עם אפשרויות הרחבה ל-5 מיליון נוסעים.

== חברות תעופה ויעדי טיסה ==
חברות התעופה הבאות מפעילות טיסות בנמל:
{| class="wikitable"
|+
!חברת התעופה
!יעדים
|-
|אייר ערביה
|קזבלנקה, אוג'דה
|-
|בינטר קנריאס
|גראן קנריה
|-
|איזיג'ט
|לונדון-גטוויק
טיסות עונתיות: בריסטול, לונדון-לוטון, מנצ'סטר
|-
|נורוויג'ן אייר שאטל
|טיסות עונתיות: ברגן, אוסלו
|-
|ריינאייר
|ברמינגהאם, לונדון-סטנסטד, מנצ'סטר, מרקש (החל מ-3 באפריל 2024)
טיסות עונתיות: בורנמות', דבלין, איסט מידלנדס, גלאזגו-פרסטוויק, לונדון-לוטון
|-
|טרוול סרוויס
|ברנו, פראג
|-
|TUI fly בלגיה
|טיסות עונתיות: אנטוורפן, אוסטנדה/ברוז'
|-
|וולוטאה
|ברצלונה, מדריד
טיסות עונתיות: אסטוריאס, מנורקה, סנטנדר
|}

== תחבורה ==
נמל התעופה ממוקם כ-25 קילומטרים מהעיר מורסיה וכ-35 קילומטרים מקרטחנה. לנמל גישה ישירה לכביש המהיר A-30 שעובר בין שתי הערים.<ref name="aenaofficial" /> ישנם מספר קווי אוטובוס ציבוריים המקשרים את שדה התעופה לאזורים הסובבים אותו.<ref name="aenaofficial">[http://www.aena.es/en/murcia-region-airport/transport-car-park.html aena.es - Transport and car park] retrieved 19 January 2019</ref>

בשנת 2009, פורסמו תוכניות לחבר את רשת הרכבות המהירות של AVE לנמל התעופה באמצעות קו בין מורסיה לקרטחנה.<ref></ref> התוכניות ככל הנראה נזנחו.

==קישורים חיצוניים==
* 

== הערות שוליים ==

קטגוריה:ספרד: שדות תעופה
קטגוריה:מורסיה (קהילה אוטונומית)
סיטה דווי

סיטה דווי (Seeta Devi; 1912–1983), אשר נולדה בשם רנה סמית, הייתה אחת הכוכבות הראשונות של הסרטים האילמים בתעשיית הקולנוע ההודית.

== קריירה ==
סיטה דווי בתפקיד גופה בסצנה מתוך הסרט, "Prem Sanyas" (האורות של אסיה) 1925
ב-1925 הימנשו ראי ליהק את סמית', שהייתה אנגלו-הודית, לסרטו "Prem Sanyas", הסרט המוכר יותר בשם "האורות של אסיה". היה זה הסרט הראשון שלה בתור סיטה דווי, סרט שהפך אותה לכוכבת מיידית.

שלושה מהסרטים המצליחים ביותר שלה היו: "האורות של אסיה","שיראז" ו"פראפנצ'ה פאש". שלושת הסרטים הללו נוצרו באמצעות שיתוף הפעולה של במאי הקולנוע הגרמני פרנץ אוסטן והשחקן-מפיק ההודי הימנשו ראי, יחד עם אימלקה, חברה גרמנית.<ref>[http://unesdoc.unesco.org/images/0013/001341/134149eo.pdf "Indian Films and Western Audiences", an article by Jerzy Toeplitz, from Unesco website]</ref> טרילוגיה ייחודית זו הייתה קשורה לשלוש דתות שונות ומבוססת על שלושה סיפורים שונים של ההיסטוריה/מיתולוגיה ההודית: "האורות של אסיה" התבסס על חייו של בודהה, "שיראז" עסק בבניית הטאג' מאהל ו"פראפנצ'ה פאש" (זריקת קוביות), התבסס על סיפור מהמהבהראטה. סיטה דווי הייתה השחקנית הראשית בכל שלושת הסרטים הללו, אם כי התפקיד בשיראז היה של "האישה האחרת".

שלושה מסרטיה המצליחים האחרים, "Durgesh Nandini", "Kapal Kundala" ו-"Krishnakanter Will" היו מבוססים על רומנים פופולריים של בנקים צ'דרה צ'טרג'י.

רבים האמינו שרנה סמית' ואחותה פרסי סמית' הופיעו לחלופין בתור "סיטה דווי".<ref>[http://www.hindustantimes.com/news/specials/slideshows/20s/20-4.htm A slideshow from Hindustan Times website] </ref>

== פילמוגרפיה ==
* Prem Sanyas (1925) (כותרת גרמנית: Die Leuchte Asiens, שם באנגלית: The Light of Asia)
* קרישנקנטר וויל (1926)
* Durgesh Nandini (1927)
* שיראז (1928) (כותרת גרמנית: Das Grabmal einer großen Liebe)
* Sarala (1928) (כותרת בהינדו: Swarnalata)
* אהבות של נסיך מוגול (1928) (כותרת אורדו: Anarkali; גם 'ראג'מהאל ני ראמני')
* Bhrantri (1928) (כותרת באנגלית: Mistake)
* קפאל קונדלה (1929)
* Prapancha Pash (1929) (כותרת באנגלית: A Throw of Dice, שם גרמני: Schicksalswürfel)
* Bharat Ramani (1930) (כותרת באנגלית: The Enchantress of India)
* Kal Parinaya (1930) (כותרת באנגלית: Fatal Marriage)

== קישורים חיצוניים ==

* 
* [http://www.throwofdice.com/home.html/ Website on re-release of A Throw of Dice] 
* [http://www.abasar.net/filmOthers.htm#seetaa Bengali article from abasar.net] 

== הערות שוליים ==

קטגוריה:שחקניות קולנוע וטלוויזיה הודיות
קטגוריה:שחקניות קולנוע וטלוויזיה יהודיות
קטגוריה:שחקני קולנוע וטלוויזיה יהודים הודים
קטגוריה:יהודיות הודיות
קטגוריה:ילידות 1905
קטגוריה:ילידי 1905
קטגוריה:נפטרות ב-1983
קטגוריה:נפטרים ב-1983
טיאן (כלי בישול)

טיאן ד'אוברג'ין מוגש בתוך טיאן
מנת טיאן ניסואז
טיאן (בצרפתית: Tian provençal; ביוונית עתיקה: τήγανον, כלומר Têganon) הוא כלי חרס של פרובנס מציין כלי בישול והגשה, רחב ורדוד, בטרקוטה מזוגגת, כלי מסורתי.

== מאפיינים ==
טיאן משמש הן לבישול והן להגשה. זהו גם שם התבשיל שמוכן בו<ref name="Wolfert"></ref> ונאפה בתנור. טיאן מקורה במילה הפרובנסלית העתיקה (שמקורה ביוונית העתיקה בה פירוש המילה "מחבת") שמציינת את המנה (וגם את הכלי), וכיום בהרחבה נותנת שמות למה שמתבשל בו. טיאן הוא למעשה כלי הטרקוטה המשמשת לבישול.

הכלי הקלאסי הוא חרוט קטום, שטוח בבסיסו ומתרחב החוצה לשפה רחבה. הוא מזוגג באופן מסורתי מבפנים, ולא מזוגג מבחוץ. הוא רדוד יותר מהקדרה, כלי החרס האופייני לקאמארג ולנגדוק.<ref name="David"></ref> הצורה שלה הפכה פחות מוגדרת, אם כי גוף החרס נותר המאפיין.

== אטימולוגיה ==
המילון ההיסטורי של מילון השפה הצרפתית, מילון לה רובר מאת אלן ריי מציין שהמילים טיאן וטאג'ין הן שאולות מהצרפתית, אחת מפרובנסלית (אוקסיטנית) העתיקה, השנייה מהשפה הברברית.

פול פייר, בלשן ואטימולוג מפרובנס, מדגיש את השורש המשותף של טיאן, מילה ממקור פרובנס, עם טאג'ין, מילה ממקור ברברי, המציינים גם את המנה והאוכל.

== תבשיל נזיד ==
גם המנה שנקראת טיאן השתנתה עם הזמן. מילון מהמאה ה-18 מתאר אותה כ"נזיד רזה".<ref name="Avril"></ref> הטיאן המודרני מתואר כמשהו שאין לו תוספת נוזלים, המרכיבים מתבשלים עד שהנוזלים או הלחות הטבעית שלהם מתאדים. בפרובאנס, ניתן להכין את המנה עם ירקות בלבד, אך גם עם תוספת של כבש, דג או ביצה לירקות. גבינת עיזים היא מרכיב נפוץ. ניתן לתאר את טיאן כגרטן בסגנון פרובאנס. מרכיבים טיפוסיים בטיאן קשורים יותר לפרובנס מאשר לאזורים אחרים בצרפת.<ref name="Loomis"></ref>

== קישורים חיצוניים ==

== הערות שוליים ==

קטגוריה:המטבח הצרפתי
קטגוריה:כלי בישול
התחנה המרכזית של מזרח ירושלים

אוטובוס 18 ל[[רמאללה]]
מוניות ברחבת שער שכם בתחילת שנות ה-30 של המאה ה-20
התחנה המרכזית של מזרח ירושלים היא מרכז תחבורה המשרת את השכונות הערביות בירושלים וביהודה ושומרון. היא כוללת שלושה מסופים סמוכים: האחד ברחוב סולטאן סולימאן, ממזרח לגן הקבר, בין שער שכם ושער הפרחים המיועד בעיקר לקווים הבין-עירוניים, השני בדרך שכם ממערב לגן הקבר המשמש את הקווים העירוניים (מסוף דרך שכם) והשלישי בפינת הרחובות הנביאים וסולטאן סולימאן, סמוך לתחנת הרכבת הקלה של הקו האדום (מוסף הנביאים).

==היסטוריה==
אזור רחבת שער שכם שימש כמרכז תחבורתי החל משנות ה-20 של המאה ה-20, עם התפתחות האזור כמרכז לפעילות מסחרית של תושביה הערבים של העיר. אז החלו להתרכז בו עגלות סוסים ומוניות, בהמשך החלו לפעול מהמקום שירותי אוטובוסים לערי הסביבה (בית לחם, יריחו, רמאללה). בדצמבר 1947 ביצע ארגון צבאי לאומי פיגוע בקהל שעמד ברחבה כאשר אנשיו הטילו שתי פצצות מרכב חולף. חמישה אנשים נהרגו ו-47 נפצעו. בזמן מלחמת העצמאות הופסקה הפעל התחבורה הציבורית באזור וחודשה רק בתום המלחמה.

בתקופת השלטון הירדני בירושלים, הוקמו מגרש חניה ותחנות אוטובוס ברחוב סולטאן סולימאן, על מגרש בבעלות הווקף, ההקדש המוסלמי האחראי על מספר נכסים בעיר העתיקה, בצמוד לשטח בשם חצר המטרה (סמוך לבית קברות מוסלמי וגן הקבר) שהושכר לעיריית ירושלים למשך שלושים שנה. שבועיים לאחר מלחמת ששת הימים, חודשה פעילות מונית השירות שפעלו במקום, ובמסגרת מדיניות הגשרים הפתוחים הותר למונית השירות לפעול בקו בין ירושלים לעמאן בירת ירדן. בנוסף פונו הריסות בתים משטח ההפקר שהיה מול שער שכם והמקום החל לשמש לפעילות לא רשמית של מוניות.

מסוף גן הקבר הוקם על ידי עיריית ירושלים והחל לפעול ביוני 1976, הוא כולל 14 רציפים וכן חדרי משרדים ושירותים. לתחנה זו הועברו קווי האוטובוסים הנוסעים לשועפאט, רמאללה, אל־בירה ושכם. בתחנה הישנה ברחוב סולטאן סולימאן יריחו נשארו קווי האוטובוסים הנוסעים לאזורי בית־לחם וחברון. באותה עת גם הוכשר חניון רשמי לעשרות המוניות שפעלו באזור, בקצה ברחוב הנביאים, מול שער שכם.

באפריל 1984 תכננו חברי המחתרת היהודית לפוצץ חמישה אוטובוסים שחנו במוסף סולטאן סולימאן, אך נתפסו על ידי השב"כ בסמוך להטמנת חומר הנפץ. נגד 29 אנשים הוגשו כתבי אישום בגין השתייכות לארגון, ו-15 מהם הורשעו אחרי שנתיים חנן הנשיא חיים הרצוג את אנשי המחתרת.

לאחר שהעומס בתחנה זו גדל, הציגה עיריית ירושלים ב-1986 תוכנית להקמת תחנה חדשה במגרש שבין שער שכם לשכונת מוסררה, אזור שהיה בשטח ההפקר של הקו העירוני בין 1948 ל-1967. במסגרת אותה תוכנית גם תוכנן קצה שדרות בר-לב ("כביש 1") על חלק מהשטח. לתוכנית הוגשו התנגדויות רבות מצד התושבים ופעילי איכות הסביבה.

ב-1999 אושרה תוכנית חלופית, להקמת מסוף נוסף בדרך שכם המסוף נבנה על ידי החברה לפיתוח מזרח ירושלים, בעלות של 18 מיליון שקל ונחנך ביולי 2003.

בסוף שנות ה-90 של המאה ה-20 החלו לפעול, מרחבת שער שכם, קווי מוניות שירות לתל אביב בסופי שבוע. קווי שירות המשמשים בעיקר את קהילת העובדים הזרים בישראל, הבאים לבקר במקומות הקדושים בעיר העתיקה.

ב-2018 החל לפעול מסוף שלישי (מוסף הנביאים), פחות או יותר במקום שהוצע בתוכנית מ-1986.

== ראו גם ==
* תחנה מרכזית ירושלים
* הרכבת הקלה של ירושלים

==קישורים חיצוניים==

== הערות שוליים ==

קטגוריה:ירושלים: תחבורה
קטגוריה:ירושלים: מבנים
ירושלים
הפיגוע המשולב ברעננה

הפיגוע המשולב ברעננה הוא פיגוע טרור פלסטיני שאירע ב-15 בינואר 2024, בזמן מלחמת חרבות ברזל, במספר זירות ברעננה. בפיגוע נרצחה אישה בת 79 ונפצעו כ-18 אנשים. הפיגוע כלל דקירה ודריסה. שני המחבלים, בני דודים פלסטינים שוהים בלתי חוקיים תושבי בני נעים, נעצרו.
ברחוב החרושת מחבל שנהג בג׳יפ שגנב מעט קודם פגע ברכב חולף, יצא מרכבו בסכין שלופה ונכנס לרכב נוסף אותו חטף, והמשיך לדרוס עוברי אורח. נהגת הרכב הצליחה להימלט מהמקום ללא פגיעה פיזית.

בנוסף, המחבלים שביצעו את הפיגוע הודו בחקירתם כי תכננו לרצוח את דובר צה"ל בשפה הערבית אביחי אדרעי ששהה במסעדה סמוכה לזירת הפיגוע.

==הפיגוע==
ב-15 בינואר 2024 בסביבות השעה 13:30, שני פלסטינים תושבי בני נעים הגיעו לרחוב אחוזה ברעננה. אחד מהם פרץ לרכב של נהגת, דקר אותה והשתלט על הרכב. הוא החל בנסיעה ודרס מספר אזרחים, חלקם ילדים ובני נוער שיצאו מבתי הספר סמוכים. לאחר שהתנגש עם הרכב בקיר, השתלט על רכב נוסף, נסע לכיוון רחוב החרושת ופגע באזרחים נוספים. לאחר מכן הוא הגיע לרחוב ויצמן, שם דרס מספר אנשים, ונמלט מהמקום.

מיד לאחר קבלת הדיווח אודות האירוע במוקדי החירום, החלו כוחות הביטחון במרדף אחר המחבל. מצוד מהיר של המשטרה ויחידות מיוחדות הביא לתפיסתו יחד עם מי שככל הנראה סייע לו בפיגוע.

בין הנפגעים אישה בת 79, שמותה נקבע בתום מאמצי החייאה. בנוסף שלושה נפצעו קשה, בהם נער בן 16. תשעה בני אדם נפצעו בינוני ושישה במצב קל, בהם ילדים.

גדוד ח'ליל א-רחמן מחברון, המשויך לארגון הטרור גדודי חללי אל-אקצא, שהיה בעברו חלק בפת"ח, לקח אחריות על הפיגוע.

בעקבות הפיגוע צה"ל נכנס לכפר בני נעים שבנפת חברון, מקום מגורם של שני המחבלים, וביצע מעצרים.

המחבלים תכננו להתנקש בחייו של דובר צה"ל בשפה הערבית אביחי אדרעי, לאחר שאחד מהם זיהה אותו אוכל במסעדה סמוכה למקום הפיגוע מספר חודשים לפני הפיגוע עצמו וניסה לאתר אותו באזור פעם נוספת.

==המחבלים==
המחבלים שביצעו את הפיגוע הם מחמוד זידאת בן 44 ואחמד זידאת בן 25, בני דודים מבני נעים שבאזור חברון, ששהו בישראל באופן בלתי חוקי. השניים נתפסו מספר פעמים בשל שהייה בלתי חוקית בישראל, ובשל עבירות נוספות. בחודש מאי שקדם לפיגוע, נתפס מחמוד זידאת על שהייה בלתי חוקית, ונגזר עליו עונש קצר יחסית של 20 ימי מאסר בפועל בתוספת לעונש על תנאי, בין השאר בשל התחשבות במצבו האישי והמשפחתי, על אף 6 הרשעות קודמות.

== לאחר הפיגוע ==
ב-17 באפריל 2024 נהרסו בתיהם של מבצעי הפיגוע בכפר בני נעים.<ref></ref>

ב-18 ביולי 2024 הורשעו בבית המשפט המחוזי מרכז מחמוד ואחמד זידאת על פי הודאתם ברצח בנסיבות מחמירות של מעשה טרור, 27 מעשי טרור של ניסיון לרצח, ריבוי מעשי טרור של חבלה חמורה בנסיבות מחמירות, ריבוי פציעה בנסיבות מחמירות מתוך מניע גזענות, החזקת סכין שלא כדין מתוך מניע גזענות, לצד עבירות נוספות.<ref></ref>

== ראו גם ==
* הפיגוע המשולב בבאר שבע
* הפיגוע הכפול בירושלים
* פיגוע הירי ביציאה מירושלים

== הערות שוליים ==

רעננה
רעננה
רעננה
רעננה
קטגוריה:רעננה: היסטוריה
רעננה
קטגוריה:ניסיונות התנקשות
קסול

קסול קלאסי
מאכל שהוכן בקסול
קסול (בצרפתית: Cassole; באוקסיטנית: Cassolo; בספרדית: Cazuela) הוא מיכל חרס חרוטי, מזוגג מבפנים. הכלי נמצא בשימוש במטבחים שונים. מנת הקדירה הצרפתית המפורסמת שנקראת קסולה קיבלה את שמה מהקערה.

מקור המונח מהצורה הצרפתית של המילה האוקסיטנית cassolo. כלי החרס יוצרו לראשונה באיסל , ליד קסטלנודרי , צרפת. 

== מאפיינים ==
הוא בנוי כקערה עמוקה עם פה רחב ותחתית צרה,<ref name=":0" /> העשויה מחימר אדום בעל תכונה של אגירת חום.<ref name=":0"></ref> לעיתים קרובות מעוטר הכלי באמצעות חריטה.<ref></ref> 

== ייצור ==
קסול עדיין מיוצרים בדרך המסורתית באיסל. Poterie Not Freres מזוהה כמפעל היחיד שממשיך לייצר את הקערות, אשר מיוצרות בעבודת יד.<ref name=":1"></ref>

היא עשויה מתערובת של אדמה חרסית-אבן גיר מ-Lauragais ואדמה חסינה סיליקו-אלומיניום לא-אבן גיר מאזור איסל, סן-פאפול או רבל, מה שמבטיח את מוצקותו מפני זעזועים תרמיים.

לאחר מכן הקדירה עוברת לכה פנימית כדי להבטיח את אטימותו למים.

== ראו גם ==
* טיאן (כלי בישול)

== קישורים חיצוניים ==

== הערות שוליים ==

קטגוריה:כלי בישול
קטגוריה:המטבח הצרפתי
ועדת הבחירות של הודו

ועדת הבחירות של הודו (בהינדי: भारत निर्वाचन आयोग; באנגלית: Election Commission of India (ECI)) היא גוף הממונה על ניהול הבחירות בהודו. הוועדה מנהלת את הבחירות ל, האספות המחוקקות והמועצות המחוקקות של מדינות הודו ונשיא הודו וסגן נשיא הודו.

בוועדה הוקמה תחת הוראות שנכללו בחוקת הודו.

== מבנה וסמכויות ==
הוועדה הוקמה ב-25 בינואר 1950 תחת חוקת הודו.

במקור עמד בראש הוועדה קצין בחירות יחיד. ב-1989 מונו שני קציני בחירות נוספים, וקצין הבחירות הפך לקצין בחירות ראשי. שני הקצינים הנוספים הוסרו ב-1990 אך הושבו לאחר חקיקה חדשה ב-1991.

הוועדה אחראית לקביעת גבולות מחוזות הבחירה בהודו.

הוועדה אחראית על רישום והסדרת המפלגות בהודו. סמכות זו נקבעה בחוק ב-1989.

== קצין הבחירות הראשי ==
קצין הבחירות הראשי ושני קציני הבחירות העומדים בראש הוועדה מכהנים לתקופה בת שש שנים או עד הגיעם לגיל 65 (קצין הבחירות הראשי) או 62 (שני הקצינים האחרים).ניתן לפטר אותם רק בהליך הדחה בפרלמנט ההודי. בעבר נקבע כי הם מקבלים שכר ומעמד של שופטים בבית המשפט העליון של הודו, אך ב-2023 הושווה מעמדם למעמד מזכיר בממשלת הודו.

== קישורים חיצוניים ==

* 

== הערות שוליים ==

קטגוריה:הודו: בחירות
קטגוריה:גופי פיקוח על בחירות
קופה טרופה

קופה טרופה (באנגלית: Koopa Troopas) הוא גזע דמויות בדיוני, דמוי צב, המופיע במשחקי מריו. קופה טרופה הופיע לראשונה בשנת 1985 במשחק - Super Mario Bros. כשהם מובסים, הם עשויים לברוח או להסתתר בתוך השריון שלהם. בדרך כלל, השריון יכול לשמש גם ככלי נשק. השריון של קופה טרופה הוא נשק מצוי בזיכיון, והוא פופולרי במיוחד בסדרת Mario Kart 8, שבה ניתן להשתמש בהם כקליעים נגד רוכבים אחרים.

== סוגי טרופות ==
* קופה טרופה ירוק - הדמות הפופולרית ביותר במשפחת הקופה. הם בעלי גוף צהוב, אף דמוי מקור, ושריון ירוק. הצבים הללו הולכים רק בקו ישר ולפעמים הם נופלים לבורות. במשחקים הראשונים בסדרה, קופוה טרופה נעו אך ורק על ארבע גפיים. במשחקים הבאים, הם החלו יותר ויותר להשתמש ביציבה זקופה ורכשו אינטליגנציה גבולית.
* קופה טרופה אדום - נקרא כך בגלל צבע השריון האדום שלו. צבע גופו ירוק, והוא בעל אינטליגנציה מפותחת. הם נעים באזורים מסוימים באזור, ונעצרים מול צוקים.
* קופה טרופה מעופף - למרות שמו הוא מעופף גרוע, ולכן הוא נע בקפיצות ארוכות וגבוהות.

== היסטוריה של קופה טרופה ==
ההופעות הראשונות של קופה טרופה היו במשחק Mario Bros. במשחק Super Mario Bros קופה טרופה הופיעו בשריונים ירוקים ואדומים, כשבעלי השריון הירוק תמיד צועדים ישר וקדימה, בעוד האדומים מסתובבים אחורה כשהם נתקלים בירידה.

האחים סופר מריו 3 הציגו גרסאות ענק של קופה טרופה "בעולם הרביעי" של המשחק, והשחקן יכול אפילו לסחוב את השריון שלהם.

במשחק Super Mario World יש טרופות צהובים וכחולים. חיילי הקופה הצהובים והכחולים הולכים מעט יותר מהר מאשר האדומים והירוקים. במשחק Super Mario World, יושי מקבל כוחות מיוחדים כאשר יש לו שריון של קופה טרופה בצבע מסוים בפה. הוא יכול רק לירוק את השריונים הירוקים, אבל באכילת השריונים האדומים הוא יכול לאכול אש, באכילת השריונים הצהובים יושי גורם לרעידות אדמה הפוגעות בקרקע, והשריונים הכחולים נותנים לו את היכולת לעוף.

כשהשחקן רוקע על קופה טרופה ב-Super Mario World, הקופה טרופה יוצא משריונו שלו לבוש בחולצת טריקו במקום להתחבא בו. אבל כאשר הוא חוזר להכרה, הוא מתחיל לזחול לעבר השריון שלו. יש עוד הבדל בין חיילי טרופה הירוקים, האדומים והכחולים והצהובים ב-Super Mario World. כאשר מריו יקפוץ על קופה טרופה, הוא ייצא מהשריון שלו, אבל חיילי קופה האדומים יכולים לטפס בחזרה לשריון שלהם, לאחר שחזרו להכרתם. אך הירוקים אינם יכולים. אם קופה טרופה כחול נבעט מהשריון שלו, ומוצא שוב את שריונו, הוא בועוט את השריון לכיוון מריו. אם ה-קופה טרופה הצהוב יצליח לטפס בחזרה לתוך השריון הצהוב, הוא יתחיל להבהב, ויהפוך לבלתי פגיע לרוב ההתקפות, ויתגלגל על הקרקע לעבר מריו כמו טורפדו. אם, לאחר מכן, יושי אוכל את אחד השריונים המהבהבים הנדירות ביותר הללו, הוא מקבל את המאפיינים המיוחדים של כל הפגזים בבת אחת: היכולת לעוף והיכולת לאכול אש ולגרום לרעידות אדמה כאשר הוא פוגע באדמה. קופה רעול פנים מחליף את חיילי קופה הרגילים ברגע שהעולם המיוחד הושלם, וכמה צבעי השריון משתנים, מה שהופך את חיילי קופה נדירים לנפוצים יותר.

קטגוריה:מריו (זיכיון): דמויות